మధుకర్ హీరాలాల్ కనియా

మధుకర్ హీరాలాల్ "ఎమ్. హెచ్". కనియా (18 నవంబర్ 1927-1 ఫిబ్రవరి 2016) ఒక భారతీయ న్యాయమూర్తి. ఇతడు భారతదేశ 23వ ప్రధాన న్యాయమూర్తిగా 1991 డిసెంబరు 13 నుండి 1992 నవంబరు 17న పదవీ విరమణ చేసే వరకు పనిచేశాడు.  భారతదేశపు మొదటి ప్రధాన న్యాయమూర్తి అయిన సర్ హరిలాల్ జెకిసుందాస్ కనియా ఇతనికి బంధువు అవుతాడు. భారత ప్రధాన న్యాయమూర్తి హోదాలో ఇతడు  భారత 9వ రాష్ట్రపతి శంకర్ దయాళ్ శర్మతో ప్రమాణ స్వీకారం చేయించాడు. 
జీవిత విశేషాలు
కనియా బొంబాయిలో జన్మించాడు. ఇతడు ఫెలోషిప్ స్కూల్, సెయింట్ జేవియర్స్ హై స్కూల్, ఎల్ఫిన్స్టోన్ కళాశాల,  ముంబైలోని ప్రభుత్వ న్యాయ కళాశాలలో చదువుకున్నాడు. 1949 నవంబర్ 1న బొంబాయి హైకోర్టులో న్యాయవాదిగా చేరాడు. ఇతడు  ప్రధానంగా హైకోర్టు, బొంబాయి సిటీ సివిల్ కోర్టులలో సివిల్ సూట్లు, వాణిజ్య విషయాలలో ప్రాక్టీస్ చేశాడు.  బొంబాయి సిటీ సివిల్ కోర్టులో సివిల్ దావాలలో మహారాష్ట్ర రాష్ట్రం తరపున కూడా హాజరయ్యాడు.. 1964 డిసెంబర్ 5 నుండి 1967 జనవరి 15 వరకు బొంబాయి సిటీ సివిల్ కోర్టులో మహారాష్ట్ర రాష్ట్రానికి అసిస్టెంట్ గవర్నమెంట్ ప్లీడర్ గా పనిచేశాడు. తరువాత 1967 జనవరి 16 నుండి 1969 నవంబర్ 3 వరకు బొంబాయి సిటీ సివిల్ కోర్టులో మహారాష్ట్ర రాష్ట్రానికి ప్రభుత్వ ప్లీడర్ గా పనిచేశాడు. 1969 నవంబర్ 14 నుండి బొంబాయి హైకోర్టు అదనపు న్యాయమూర్తిగా నియమితుడయ్యాడు. 1971 నవంబర్ 2న బొంబాయి హైకోర్టు శాశ్వత న్యాయమూర్తిగా నియమితుడయ్యాడు. జూన్ 1986లో ఆయన బొంబాయి హైకోర్టు ప్రధాన న్యాయమూర్తిగా నియమితుడయ్యాడు. 1987 మేలో భారత సుప్రీంకోర్టు న్యాయమూర్తిగా నియమితుడయ్యాడు. 1991 డిసెంబర్లో భారత ప్రధాన న్యాయమూర్తి అయ్యాడు. 

తన సుప్రీంకోర్టు పదవీకాలంలో, కనియా 107 తీర్పులను చెప్పాడు. ఇంకా 454 బెంచ్లలో కూర్చున్నాడు.

 మూలాలు 

 బాహ్య లింకులు 

 బయోగ్రఫీ, scobserver.in. 
 సంస్మరణ, timesofindia.indiatimes.com. 

 లింకులు 

 బయోగ్రఫీ, bombayhighcourt.nic.in. 

వర్గం:భారతదేశ ప్రధాన న్యాయమూర్తులు
వర్గం:2016 మరణాలు
వర్గం:1927 జననాలు
వర్గం:మహారాష్ట్ర వ్యక్తులు
వర్గం:భారతీయ న్యాయవాదులు